દ‌િક્ષણનાં મંદિરોનાં ઢબનું જ આ મંદિર છે. જે ખૂબ જૂનું છે. ઊંચા પથ્થરોની ચાર દીવાલ છે. જેના ઉપર હાથી, ઘોડા ચિતરેલા છે. એક કોટની ચાર બાજુએ દ્વાર છે. દ્વારો ઉપર ગોપુર છે. આ આંગણાંની અંદર બીજું આંગણું છે. બીજા આંગણાની અંદર મલ્લિકાર્જુનનું નિજ મંદિર છે. આ મંદિર બહુ મોટું નથી. મંદિરમાં ભગવાન મલ્લિકાર્જુનનું શિવલિંગ છે. આ શિવલિંગ મૂર્તિ લગભગ આઠ આંગળ ઊંચી છે અને પથ્થરના ઘડિયા વગરના અરધીમાં બિરાજમાન છે. મેળાના સમય દરમિયાન અહીં રહેવા માટે ઘણી તકલીફ પડે છે. આજુબાજુ નાનાં નાનાં ર૦થી રપ શિવાલય છે. યાત્રાળુઓ ભાડું આપીને અહીં રહે છે. મંદિરની ચારેય તરફ તળાવો અને બે નાનાં સરોવર પણ છે.